አማርኛ BBC News, አማርኛወደ ዋናው ይዘት ይለፉ ክፍሎች ዜና ኢትዮጵያ ቪዲዮ በጣም የተወደዱ ዜና ኢትዮጵያ ቪዲዮ በጣም የተወደዱ ለሁለተኛ ጊዜ በኮቪድ-19 የተያዘው ከመጀመሪያው በባሰ በጠና ታመመ 13 ጥቅምት 2020 የፎቶው ባለመብት, Getty Images አሜሪካ ውስጥ ለሁለተኛ ጊዜ በኮሮናቫይረስ የተያዘው ሰው፤ ከመጀመሪያው በባሰ ሁኔታ በጠና መታመሙን ሐኪሞች ተናገሩ። የ25 ዓመቱ ግለሰብ ከሳምባው በቂ ኦክስጅን ወደ ሰውነቱ መዘዋወር ስላልቻለ ሆስፒታል ገብቷል። በድጋሚ በቫይረሱ የመያዝ እድል አነስተኛ ሲሆን፤ ግለሰቡም እያገገመ ይገኛል። የኔቫዳ ነዋሪ የሆነው ግለሰብ በተለየ ሁኔታ ለኮቪድ-19 ተጋላጭ የሚያደርገው ህመም ወይም በሽታ የመቋቋም ኃይል ውስንንነት የለበትም። ግለሰቡ ከመጋቢት እስከ ሰኔ ድረስ ያሳየው የበሽታው ምልክቶች ቀጣዮቹ ናቸው፦ መጋቢት 25- የመጀመሪያው ዙር የበሽታው ምልክቶች ታየበት። ይህም የጉሮሮ መድረቅ፣ ሳል፣ ራስ ምታት፣ ድካምና ተቅማጥን ያካትታል። ሚያዝያ 18- ለመጀመሪያ ጊዜ ቫይረሱ ተገኘበት። ሚያዝያ 27- የመጀመሪያዎቹ የህመም ምልክቶች ሙሉ በሙሉ ተወገዱ። ከሚያዝያ 9 እስከ ግንቦት 26- ሁለት ጊዜ ከበሽታው ነጻ መሆኑ ተረጋገጠ። ግንቦት 28- ትኩሳት፣ ራስ ምታት፣ ድካም፣ ሳል እና ተቅማጥን ጨምሮ በድጋሚ የበሽታውን ምልክት ማሳየት ጀመረ። ሰኔ 5- ለሁለተኛ ጊዜ ቫይረሱ ተገኘበት። በሰውነቱ ውስጥ የኦክስጅን መጠን አነሰ፤ ትንፋሽም ያጥረው ጀመር። ሳይንቲስቶች እንደሚሉት ግለሰቡ ሁለት ጊዜ በቫይረሱ ተይዟል። መጀመሪያ የያዘው ቫይረስ ተደብቆ በድጋሚ አላገረሸበትም። የሁለቱ ቫይረሶች የዘረ መል ቅንጣት የተለያየ ነው። በኔቫዳ ዩኒቨርስቲ መመህር የሆኑት ዶ/ር ማርክ ፓንዶሪ “ቀደም ያለ ኢንፌክሽን ለሁለተኛ ጊዜ በበሽታው ከመያዝ እንደማያድን ግኝታችን ይጠቁማል። ለሁለተኛ ጊዜ በቫይረሱ የመያዝ እድል መኖሩ በሽታን ስለመከላከል አቅም ያለንን አመለካከት ይለውጣል” ብለዋል። ከበሽታው ያገገሙ ሰዎች የአፍና አፍንጫ መሸፈኛ ማድረግ፣ እጃቸውን አዘውትረው መታጠብ እና አካላዊ ርቀት መጠበቅ እንዳለባቸውም ዶክተሩ መክረዋል። ሳይንቲስቶች ገና ያልመለሷው ጥያቄዎች ሁሉም ሰው በሽታውን የመከላከል አቅም ያዳብራል?
